Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: pontjaiban, valamint a végrehajtására kiadott 71/2006. (IV. 3.) Korm. rendeletben
Paragraph Index: 532

9. MH TÁMOGATÓ DANDÁR Feladatait a Honvéd Vezérkar főnök közvetlen alárendeltségében hajtja végre. Rendeltetése: A HM és a katonai felső vezetés részére a híradó, informatikai és elektronikus információvédelmi szolgáltatások és azok technikai feltételeinek biztosítása, a különböző szintű nemzeti, állami, katonai ünnepek protokolláris és Budapest helyőrségi szak- és kiszolgálási feladatainak végrehajtása, valamint a HM és az ellátásra utalt katonai szervezetek logisztikai támogatása, illetve a minisztérium és Budapest területén kijelölt objektumok rendészeti biztosításával kapcsolatos feladatok végzése, országos hatáskörű rendészeti feladatok tervezése és szervezése, nemzetközi gyakorlatok rendészeti biztosításának előkészítése és a végrehajtás irányítása.

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes